|  |  |
| --- | --- |
| **Līgums Nr.** | 1 |
| vieta | Rīgā |
| datums | 12.12.2022. |
|  |  |
| **Iznomātājs:** (nosaukums / vārds uzvārds): |  |
| reģistrācijas numurs / personas kods |  |
| PVN maksātāja reģistrācijas numurs |  |
| juridiskā / deklarētā adrese |  |
| e-pasta adrese |  |
| kontakta tālruņa nr. |  |
| pilnvarotais pārstāvis / persona ar paraksta tiesībām (ja attiecināms) |  |
|  |  |
| **Nomnieks:** (nosaukums / vārds uzvārds): |  |
| reģistrācijas numurs / personas kods |  |
| PVN maksātāja reģistrācijas numurs |  |
| juridiskā / deklarētā adrese |  |
| e-pasta adrese |  |
| kontakta tālruņa nr. |  |
| pilnvarotais pārstāvis / persona ar paraksta tiesībām (ja attiecināms) |  |

apzinādamies savas darbības juridisko nozīmi un sekas, ka arī būdams neviens nepiespiests, bez maldiem, viltus un spaidiem Līdzēji, noslēdz šo līgumu, turpmāk tekstā — Līgums, kas ir saistošs Līdzēju saistību un tiesību pārņēmējiem, par sekojošo:

|  |  |
| --- | --- |
| 1. | **LĪGUMA PRIEKŠMETS** |
| 1.1. | Iznomātājs nodod, bet Nomnieks pieņem atlīdzības lietošanā Iznomātāja īpašumā un/vai valdījumā esošo sūkni \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ turpmāk – Inventārs, saskaņā ar specifikācijām un pieņemšanas-nodošanas aktiem, saskaņā ar Līgumā un Civillikuma 2112. – 2156. pantos noteikto kārtību. Specifikācijas un pieņemšanas-nodošanas akti pēc to parakstīšanas kļūst par šī Līguma neatņemamo sastāvdaļu |
| 1.2. | Iznomātājs var sniegt Nomniekam citus pakalpojumus, kas saistīti ar iznomātā Inventāra transportēšanu, uzstādīšanu, demontāžu, Inventāra apkalpošanu, remontdarbiem, utt. Iznomātājs var pārdot Inventāru un citus materiālus Nomniekam, izrakstot rēķinus. |
| 1.3. | Iznomātājs apliecina, ka Inventārs atrodas tā īpašumā / likumīgā valdījumā un, ka tam ir visas tiesības nodot nomā minēto Inventāru. |
| 1.4. | Īpašuma tiesības uz Inventāru Līguma darbības laikā saglabājas Iznomātājam, ja Līgumā nav noteikts citādi un ja Līdzēji rakstveidā nevienojas par Inventāra īpašumu tiesību pāreju Nomniekam vai trešajām personām. Jebkurā gadījumā Inventāra nomas termiņš beidzas dienā, kad Nomnieks iegūst īpašuma tiesības uz Inventāru Līgumā noteiktajā kārtībā. |
|  |  |
| 2. | **INVENTĀRA NODOŠANAS – PIEŅEMŠANAS UN ATPAKAĻ ATDOŠANAS KĀRTĪBA** |
| 2.1. | Iznomātājs nodod un Nomnieks pieņem nomā Inventāru, pamatojoties uz pieņemšanas – nodošanas aktu. |
| 2.2. | Iepriekšēja Līguma punktā minētais pieņemšanas – nodošanas akts tiek noformēts vadoties no parauga – Līguma Pielikuma Nr.1.  |
| 2.3. | Nomnieks atdod atpakaļ un Iznomātājs pieņem Inventāru, pamatojoties uz pieņemšanas – nodošanas aktu. |
| 2.4. | Iepriekšēja Līguma punktā minētais pieņemšanas – nodošanas akts tiek noformēts vadoties no parauga – Līguma Pielikuma Nr.2.  |
| 2.5. | Līguma 2.1.punktā noteikto Inventāra pieņemšanas nodošanas aktu parakstīšanas brīdis ir atbildības par Inventāra bojājumu, zādzības, bojāejas un citu risku pārēju no Iznomātāja uz Nomnieku brīdis. |
| 2.6. | Līguma 2.3.punktā noteikto Inventāra pieņemšanas nodošanas aktu parakstīšanas brīdis ir atbildības par Inventāra bojājumu, zādzības, bojāejas un citu risku pārēju no Nomnieka uz Iznomātāju brīdis. |
| 2.7. | Dienā, kad Inventārs nodots Iznomātājam, Nomniekam ir pienākums parakstīt Līguma 2.3.punktā noteikto pieņemšanas nodošanas aktu, pretējā gadījumā Iznomātājam ir tiesības noformēt attiecīgo pieņemšanas nodošanas aktu vienpusēji un tas Nomniekam ir saistošs, ar visām no tā izrietošajām tiesiskajām sekām. |
| 2.8. | Gadījumā, ja, Inventāru nododot atpakaļ Iznomātājam, tiek konstatēti Inventāra bojājumi un/ vai trūkumi, par Inventāra bojājumiem un/ vai trūkumiem tiek veiktas atbilstošas atzīmes pieņemšanas-nodošanas aktā un pamatojoties uz šādām atzīmēm Iznomātājs ir tiesīgs izrakstīt Nomniekam saistošu rēķinu par summu, kas nepieciešama konstatēto bojājumu un/ vai trūkumu novēršanai. Gadījumā, ja Nomnieks pieņemšanas-nodošanas aktu ar atzīmēm nav parakstījis, Iznomātājam ir tiesības vienpusēji sastādīt Nomniekam saistošu pieņemšanas-nodošanas aktu ar atzīmēm par konstatētajiem Inventāra bojājumiem un/ vai trūkumiem, pamatojoties uz kuru Iznomātājs ir tiesīgs izrakstīt Nomniekam saistošu rēķinu par summu, kas nepieciešama konstatēto bojājumu un/ vai trūkumu novēršanai. |
|  |  |
| 3. | **NOMAS TERMIŅŠ** |
| 3.1. | Inventārs tiek nodots Nomniekam atlīdzības lietošanā uz minimālo nomas termiņu, kas tiek noteikts Līguma 2.1.punktā noteiktajā Inventāra pieņemšanas nodošanas aktā, ja vien Līdzēji nav vienojušies savādāk. Ja visus izrakstītos rēķinus Nomnieks ir apmaksājis, ievērojot visus apmaksas termiņus un noteikumus, Iznomātājam ir tiesības pagarināt nomas termiņu uz nākamo minimālo nomas termiņu. |
| 3.2.  | Nomas termiņš beidzas dienā, kad Inventārs ir atgriezts Iznomātājam. |
|  |  |
| 4. | NOMAS MAKSA UN NORĒĶINU KĀRTĪBA |
| 4.1. | Līdzēji vienojas, ka nomas maksa par Inventāra nomu, turpmāk tekstā saukta par "Nomas maksu", tiek noteikta Līguma 2.1.punktā noteiktajā Inventāra pieņemšanas nodošanas aktā, savukārt maksa par Papildpakalpojumiem, tiek noteikta Līguma 2.1. un 2.3.punktā noteiktajā Inventāra pieņemšanas nodošanas aktā. |
| 4.2. | Iznomātājs un Nomnieks vienojas, ka Nomas maksas rēķini un attiecīgajos gadījumos arī rēķini par Papildpakalpojumiem tiek sagatavoti elektroniski un ir derīgi bez paraksta. Iznomātājs nosūta Nomniekam Nomas maksas un, attiecīgajos gadījumos, arī maksas par Papildpakalpojumiem rēķinu uz Nomnieka Līgumā norādīto elektronisko e-pasta adresi. Līdzēji vienojas, ka rēķini uzskatāmi par saņemtiem nākamajā darba dienā pēc nosūtīšanas uz Nomnieka Līgumā norādīto elektronisko e-pasta adresi. |
| 4.3. | Nomnieks Līguma rēķinus apmaksā skaidrā naudā Iznomātāja kasē (ja attiecināms) vai ar pārskaitījumu uz attiecīgajos rēķinos norādīto Iznomātāja bankas norēķinu kontu attiecīgajos rēķinos norādītajā samaksas termiņā, bet, ja samaksas termiņš attiecīgajos rēķinos nav noteikts, tad samaksa veicama nekavējoties. |
| 4.4. | Iznomātājam pirms Inventāra nodošanas nomas lietošanā ir tiesības noteikt Nomniekam drošības naudas iemaksu. Drošības nauda var tikt izmantota Nomnieka kavēto rēķinu apmaksai, kā arī neatdotā, bojātā Inventāra vērtības apmaksai. Drošības nauda neatbrīvo Nomnieku no pienākuma saistību neizpildes rezultātā maksāt Iznomātājam nokavējuma procentus par kavētiem maksājumiem, kā arī zaudējumu atlīdzības pienākuma. |
| 4.5. | Ja Nomnieks šajā Līgumā noteiktajā kārtībā ir atdevis atpakaļ Iznomātājam Inventāru un ir veicis visu Iznomātāja rēķinu apmaksu, Nomnieka iemaksātā drošības nauda pilnībā tiek atmaksāta Nomniekam pēc iesnieguma par drošības naudas atmaksu oriģināla iesniegšanas Iznomātājam. |
| 4.6. | Par katru maksājuma kavējumu Iznomātājam Nomnieks maksā procentus par nokavējumu 0,05% (piecas procenta simtdaļas) apmērā no kavētā maksājuma summas par katru nokavēto dienu. Nokavējuma procentu un/vai zaudējumu atlīdzības samaksa neatbrīvo Nomnieku no pienākuma izpildīt citas Līguma saistības. |
|  |  |
| 5. | NOMNIEKA SAISTĪBAS, TIESĪBAS UN PIENĀKUMI |
| 5.1. | No Inventāra nodošanas brīža Nomniekam, Nomnieks ir materiāli atbildīgs par visiem iespējamiem Inventāra un tā stāvokļa saglabāšanas riskiem, tajā skaitā, bet ne tikai, Inventāra bojāšana, bojāeja, zādzība u.tml., tostarp Nomnieks ir atbildīgs par seku novēršanu vai to novēršanas izmaksu atlīdzināšanu Iznomātājam gadījumā, ja šādas sekas iestājās Nomnieka darbinieku neuzmanības (arī vieglas) dēļ, trešo personu prettiesiskās rīcības rezultātā, dabas stihijas rezultātā u. tml. Bez tam Nomnieks ir atbildīgs par Inventāra savlaicīgu atdošanu Iznomātājam atbilstoši šim Līgumam. Nomnieks nodrošina visus nepieciešamos drošības pasākumus nomas termiņa laikā, lai nepieļautu Inventāra nonākšanu trešo personu valdījumā vai turējumā. Nomnieks apņemas lietot Inventāru saimnieciski un taupīgi un saskaņā ar tehniskās dokumentācijas noteikumiem un rūpīgi sekot citiem Inventāra izgatavotājrūpnīcas un Iznomātāja noteiktajiem Inventāra tehniskās uzturēšanas, lietošanas, ekspluatācijas noteikumiem un prasībām. |
| 5.2. | Nomniekam ir pienākums: |
| 5.2.1. | visā Inventāra nomas periodā nodrošināt Latvijas Republikas tiesību aktos noteikto darba aizsardzības un drošības tehnikas noteikumu ievērošanu, kā arī lietot, uzturēt un glabāt Inventāru ar nepieciešamu profesionālo sagatavotību, pienācīgu prasmi un atbilstošu rūpību, tajā skaitā par saviem līdzekļiem nodrošinot Inventāram nepieciešamo enerģiju, smērvielas, ikdienas apkopi u.tml. |
| 5.2.2. | izmantot un kontrolēt Inventāra izmantošanu mērķiem, kuriem Inventārs ir paredzēts, atbilstoši Inventāra lietošanas instrukcijai. Gadījumā, ja Inventāram radušies trūkumi un/ vai bojājumi, Nomniekam ir pienākums atlīdzināt Iznomātājam radušos zaudējumus. |
| 5.2.3. | Līgumā noteiktā apmērā un termiņā veikt norēķinus ar Iznomātāju. |
| 5.2.4. | pēc Iznomātāja pieprasījuma nekavējoties nodrošināt Iznomātājam netraucētu iespēju iepazīties ar Inventāra izmantošanas vietu un pārbaudīt tās atbilstību Latvijas Republikas tiesību aktos noteiktajiem darba un tehnikas drošības noteikumiem, un pēc Iznomātāja norādījuma nekavējoties novērst Iznomātāja konstatētos trūkumus un nepilnības. |
| 5.2.5. | laikā, kamēr Inventārs atrodas pie Nomnieka, bet netiek lietots, veikt visus nepieciešamos un iespējamos drošības pasākumus Inventāra aizsardzībai, tajā skaitā aktivizēt Inventāra signalizāciju un citas Inventāra elektroniskās un/vai mehāniskās drošības sistēmas, ja tādas ir, glabāt Inventāru slēgtā un apsargājamā teritorijā vai telpā. |
| 5.2.6. | pēc Inventāra nomas perioda beigām nodot Inventāru Iznomātājam tīru un tādā stāvoklī, kādā tas tika nodots Nomniekam. Gadījumā, ja Inventārs Iznomātājam tiek nodots netīrs un/ vai bojāts, Iznomātājs veic Inventāra tīrīšanu un/ vai remontu, un aprēķina Nomniekam maksu par Inventāra tīrīšanu un/ vai remontu. |
| 5.2.7. | nekavējoties rakstveidā informēt Iznomātāju par jebkuru Inventāra bojājumu, zādzību vai bojāeju, kā arī par gadījumiem, ja pret Nomnieku kā juridisku personu ir ierosināts maksātnespējas process (vai arī Nomnieks faktiski ir kļuvis maksātnespējīgs vai arī uzsācis likvidāciju), tiesiskās aizsardzības process, vai pret Nomnieku kā fizisku personu ir ierosināts maksātnespējas process (vai arī Nomnieks-fiziskā persona faktiski ir kļuvis maksātnespējīgs). |
| 5.2.8. | informēt Iznomātāju par ražotāja noteiktajām Inventāra regulārajām apkopēm, kas norādītas inventāra lietošanas instrukcijā, kā arī gadījumā, kad šādas apkopes veikšanas pienākums nav uzlikts uz Nomnieku (saskaņā ar Līguma 2.1. vai 2.3. punktā minēta pieņemšanas-nodošanas akta nosacījumiem) nodrošināt Iznomātājam piekļuvi Inventāram, lai veiktu šo apkopi. |
| 5.2.9. | Gadījumā, ja Inventāram, kuru Nomnieks pieņēmis lietošanā no Iznomātāja atklājas slēpti trūkumi, defekti, kuri netika konstatēti, parakstot nodošanas - pieņemšanas aktu, Nomnieka pienākums ir 1 (vienas) darba dienas laikā no Inventāra nodošanas – pieņemšanas akta parakstīšanas brīža paziņot Iznomātājam par trūkumiem vai defektiem (bojājumiem), kurus tas atklājis. Iznomātājam ir tiesības 2 (divu) darba dienu laikā no paziņojuma saņemšanas brīža ierasties objektā un apskatīt Nomnieka konstatētos Inventāra defektus un/vai trūkumus, un, ja tie ir pamatoti, tad Iznomātājs par saviem līdzekļiem novērš šos trūkumus un defektus Līdzēju rakstiski saskaņotā termiņā. Šajā punktā minētājā gadījumā inventāra remonta laikā Nomnieks nemaksā Nomas maksu par remontējamo Inventāru. Gadījumā, ja šeit noteiktajā termiņā Nomnieks nav paziņojis Iznomātājam par atklātiem slēptiem trūkumiem vai defektiem, Nomnieks zaudē tiesības pieteikt tos vēlāk un/vai pamatot ar tiem savus nākotnē celtos iebildumus, prasības un pretenzijas. |
| 5.2.10. | Gadījumā, ja Nomnieks atsakās no Inventāra tā transportēšanas laikā, Nomniekam ir jāapmaksā transportēšanas izdevumus. |
| 5.2.11. | Gadījumā, ja Iznomātājs ir izmantojis tam ar Līguma 6.8. punkta noteikumiem piešķirtās tiesības, tad Nomniekam Iznomātāja paziņojumā norādītajā termiņā ir pienākums nodot Inventāru Iznomātājam un parakstīt Līguma 2.3.punktā noteikto pieņemšanas nodošanas aktu. Gadījumā, ja Līguma šajā punktā minētajā termiņā Nomnieks nenodod Inventāru Iznomātājam, tad Nomniekam ir pienākums saskaņā ar Iznomātāja vienpusēji izrakstītu pavadzīmi, kas Nomniekam ir saistoša, samaksāt Iznomātājam neatgrieztā Inventāra jaunvērtību, kas norādīta 2.1. punktā noteiktajā pieņemšanas-nodošanas aktā. |
| 5.3. | Nomniekam nav tiesību: |
| 5.3.1. | bez Iznomātāja rakstiskas piekrišanas pārvietot Inventāru uz citu Inventāra izmantošanas vietu un nodot Inventāru lietošanā jebkurai trešajai personai. |
| 5.3.2. | bez Iznomātāja rakstiskas piekrišanas pievienot vai izvietot uz Inventāra savu vai trešo personu reklāmu un/vai jebkuru citu informatīva rakstura paziņojumu. |
| 5.3.3. | Viss Nomniekam iznomātais Inventārs, kā arī Nomniekam pārdotā un vēl neapmaksātā prece, ir Iznomātāja īpašums un Nomniekam nav tiesību to apgrūtināt vai atsavināt. Gadījumā, ja jebkura trešā persona vērš piedziņu, apķīlā, vai jebkādā citā veidā vēlas apgrūtināt vai atsavināt minēto Inventāru vai preces, Nomnieka pienākums ir nekavējoties (1 dienas laikā) rakstiski un mutiski par to paziņot Iznomātājam. |
| 5.3.4. | nodod Iznomātājam tādas personas datus, kura nav informēta par nodošanu un Iznomātāja veikto datu apstrādi. |
| 5.4. | Nomnieks ir tiesīgs: |
| 5.4.1. | iegādāties no Iznomātāja jebkuru nomai piedāvāto inventāru, kā arī papildmateriālus, ja tam piekrīt Iznomātājs. Pirkums tiek veikts pamatojoties uz Iznomātāja izrakstītu pavadzīmi (ja Iznomātājs ir reģistrēts kā saimnieciskās darbības veicējs (kā uzņēmums, komersants vai organizācija)), ievērojot tajā noteiktos samaksas un piegādes nosacījumus. |
|  |  |
| 6. | IZNOMĀTĀJA SAISTĪBAS, TIESĪBAS UN PIENĀKUMI |
| 6.1. | Iznomātājs nenes atbildību par zaudējumiem, kas radušies Nomniekam vai trešajām personām Inventāra nepareizas ekspluatācijas rezultātā,  neievērojot Inventāra lietošanas noteikumus un gadījumos, ja Inventāru ir izmantojušas personas, kurām saskaņā LR tiesību aktiem nav tādu tiesību. |
| 6.2. | Iznomātājam ir tiesības atteikt Nomniekam nodot nomā Inventāru nenorādot atteikuma iemeslu. |
| 6.3. | Pēc Nomnieka pieprasījuma Iznomātājs Inventāra izmantošanas vietā vai ar sakaru līdzekļu starpniecību sniedz bezmaksas konsultācijas par jautājumiem, kas tieši saistīti ar iznomātā Inventāra lietošanu. |
| 6.4. | Iznomātājs nav atbildīgs par tiešiem vai netiešiem zaudējumiem, kas radušies Nomniekam Inventāra lietošanas procesā vai to pielietošanas rezultātā. Iznomātājs nav atbildīgs par Inventāra kā paaugstinātas bīstamības avota lietošanas vai dīkstāves rezultātā radītajiem zaudējumiem Nomniekam vai trešajām personām visā Inventāra nomas laikā. Atbildība par Inventāru, tā radītajiem zaudējumiem trešajām personām un to materiālajām vērtībām saskaņā ar Līguma noteikumiem pilnībā gulstas uz Nomnieku kā Inventāra turētāju. |
| 6.5. | Iznomātājam ir tiesības pirms, kā arī pēc Inventāra nodošanas Nomniekam, iepazīties ar Inventāra tehnisko stāvokli un lietošanas vietu, kā arī pārbaudīt, vai lietošanas vieta atbilst darba tehnikas un drošības noteikumiem, kā arī prasīt Nomniekam nekavējoties novērst Iznomātāja konstatētos trūkumus un nepilnības |
| 6.6. | Iznomātājam pēc Inventāra pieņemšanas no Nomnieka ir tiesības 3 (trīs) darba dienu laikā veikt Inventāra skaitliskā un tehniskā stāvokļa pārbaudi, par pārbaudes datumu, laiku un vietu paziņojot Nomniekam vai tā pilnvarotajai personai, kurai ir tiesības piedalīties pārbaudē. Ja Nomnieks 2 (divu) dienu laikā nav izmantojis savas tiesības apskatīt aktā konstatētos Inventāra defektus un/vai trūkumus, uzskatāms, ka Nomnieks visus aktā norādītos Inventāra defektus un/vai trūkumus ir atzinis par pamatotiem. Šajā gadījumā, ja Nomnieks 2 (divu) dienu noteiktajā termiņā nav rakstiski apliecinājis vēlmi turpināt iztrūkstošā Inventāra nomu, par iztrūkstošo Inventāru Iznomātājs izraksta un piestāda Nomniekam apmaksai rēķinu. |
| 6.7. | Iznomātājam ir tiesības jebkurā brīdī veikt Nomniekam nomā nodotā Inventāra pārbaudi ar mērķi konstatēt attiecīga Inventāra stāvokli, kura limits ir noteikts Līguma 2.1. punktā minētajā Inventāra pieņemšanas nodošanas aktā un konstatējot attiecīga Inventāra neievēroto lietošanas limitu, veikt pārrēķinu, izrakstot rēķinu Nomniekam par faktisko Inventāra noteikta limita pārtēriņu. |
| 6.8. | Iznomātājs nav tiesīgs traucēt Nomniekam inventāra lietošanu visā Inventāra nomas laikā, izņemot gadījumus, kad Iznomātājam šādas tiesības rodas saskaņā ar Līguma un/vai Latvijas Republikas tiesību aktu noteikumiem. |
| 6.9. | Iznomātājam ir tiesības visā šī Līguma darbības laikā kontrolēt, kā Nomnieks pilda šī Līguma noteikumus. |
| 6.10. | Gadījumā, ja Nomnieks ir pārkāpis šī Līguma noteikumus, it sevišķi nokavējis rēķinu apmaksu, vai gadījumā, ja tiek apdraudētas Iznomātāja īpašuma tiesības uz Nomniekam nodotu Inventāru, vai gadījumā, ja pastāv pamatotas šaubas par Nomnieka spēju turpināt pildīt ar šo Līgumu uzņemtās saistības, Iznomātājam ir tiesības pieprasīt un nekavējoties saņemt no Nomnieka tam nomā nodoto Inventāru vai nekavējoties patstāvīgi savākt visu Inventāru no Nomnieka lietošanas vietām (pārņemt Inventāru savā valdījumā neatkarīgi no Inventāra atrašanās vietas). Šādiem gadījumiem, kā arī gadījumiem, kad no šī Līguma izrietošās attiecības tiek izbeigtas, Nomnieks ar šī līguma noslēgšanu neatsaucami pilnvaro (ar pārpilnvarojuma tiesībām) Iznomātāju bez papildu juridisku procedūru uzsākšanas jebkurā laikā un, iepriekš par to nebrīdinot Nomnieku, iekļūt Nomnieka vai trešās personas telpās vai objektā, un pārņemt savā valdījumā Inventāru, neuzņemoties atbildību par sekām, kādas radušās Nomniekam vai trešo personu īpašumam šādas rīcības rezultātā. Minēto noteikumu sakarā Līdzēji vienojās uzskatīt šī punkta saturu par pilnvarojumu Iznomātājam rīkoties atbilstoši punkta nosacījumiem |
| 6.11. | Iznomātājam ir tiesības jebkurā laikā vienpusēji izbeigt Līgumu par to rakstveidā paziņojot Nomniekam, ja Nomnieks nepilda Līguma saistības, vai ir uzsākts Nomnieka kā juridiskas personas maksātnespējas process, tiesiskās aizsardzības process vai likvidācijas process, vai Nomnieka kā fiziskas personas maksātnespējas process. |
| 6.12. | Iznomātājam ir tiesības vienpusēji mainīt Inventāra nomas un Papildpakalpojumu cenas, paziņojot par to Nomniekam 15 (piecpadsmit) kalendārās dienas iepriekš. |
|  |  |
| 7. | INVENTĀRA TRANSPORTĒŠANA UN REMONTS |
| 7.1. | Inventāra transportēšanu veic Nomnieks par saviem līdzekļiem, ar savu transportu un darbaspēku, ja Līdzēji nav vienojušies par citu Inventāra transportēšanas kārtību. |
| 7.2.  | Gadījumā, ja Inventāra transportēšanu veic Iznomātājs, tad Iznomātājs aprēķina Nomniekam maksu par Inventāra transportēšanu un Iznomātāja transporta līdzekļa vadītāja paraksts uz transporta pavaddokumenta neapstiprina pavaddokumentā Nomnieka norādītās informācijas par Inventāra pozīciju daudzumu, tehniskā stāvokļa pareizību un atbilstību faktiskajiem apstākļiem. Nomniekam jānodrošina kravas automašīnas piekļūšana inventāra iekraušanas/ izkraušanas vietai. |
| 7.3. | Inventāra nodošanas Iznomātājam gadījumā, Nomniekam ir pienākums nodrošināt Inventāra sagatavošanu iekraušanai un transportēšanai. Gadījumā, ja Nomnieks nepilda Līguma šajā apakšpunktā noteikto, tad tas maksā Iznomātājam kompensāciju par dīkstāvi, kas Iznomātāja darbiniekiem ir radīta šādas Nomnieka darbības (bezdarbības) rezultātā. Ar transporta dīkstāvi jāsaprot transporta atrašanās piegādes vietā ilgāk par 30 min. (trīsdesmit minūtes), ja šajā laikā netiek veikti nekādi ar piegādāto Inventāra iekraušanu, izkraušanu vai pārvietošanu saistītie darbi. |
| 7.4. | Gadījumā, ja Nomnieks Inventāru atdod atpakaļ ar savu transportu un tiek apgrūtināta inventāra izkraušana nepiemērota transporta dēļ (piemēram, nav iespējams atvērt bortus), vai inventārs, kurš jāglabā uz paletēm, režģošas kastēs, nav uz paletēm vai kastēs, par izkraušanu var tikt piestādīts rēķins par katru kravu. |
| 7.5. | Iznomātāja noteiktās transportēšanas izmaksas attiecas arī uz gadījumiem, kad notiek Inventāra atgriešana Iznomātājam. |
| 7.6. | Iznomātājs saņem Inventāru, nepārbaudot uz vietas objektā Inventāra skaitlisko (tikai sastatnēm, veidņiem un žogiem) un tehnisko stāvokli. |
|  |  |
| 8. | **PERSONAS DATU APSTRĀDE (GDPR)** |
| 8.1. | Parakstot Līgumu, Nomnieks piekrīt, ka tā dati, tajā skaitā personas dati un identifikācijas kodi var tikt apstrādāti, lai, tostarp, bet neaprobežojoties ar, pirms Līguma noslēgšanas vai līguma darbības laikā pārbaudītu informāciju par Nomnieka maksātspēju un kredītvēsturi, sniegtu pakalpojumu, veiktu maksājumu uzskaiti, parādsaistību administrēšanu, t.sk. nodošanu trešajām personām. Iznomātājam ir tiesības maksājumu uzraudzību un rēķinu iekasēšanu uzdot trešajām personām, kā arī gadījumā, ja Nomnieks kavē maksājumus, informāciju par Nomnieku un viņa pieļautajiem maksājumu kavējumiem izpaust trešajām personām kreditoru interešu aizsardzības mērķiem. |
| 8.2. | Nomnieks sniedz informāciju visām fiziskām personām (pārstāvjiem, darbiniekiem), kas ir iesaistītas Līguma izpildē, par viņu personas datu nodošanu Iznomātājam un Iznomātāja veikto tādu personas datu apstrādi šī Līguma izpildes nolūkā. Fiziskās personas ir jāinformē pirms viņu iesaistīšanas Līguma izpildē vai pirms viņu datu nodošanas Iznomātājam. Nomnieks apņemas informēt šīs fiziskās personas par Iznomātāju kā jauno viņu personas datu pārzini un par datu apstrādi. |
| 8.3. | Gadījumā, ja Nomnieks nav izpildījis kādu no GDPR norādītiem pienākumiem, kā rezultātā Iznomātājam tika uzlikts jebkāds administratīvais sods vai Iznomātājam tika uzlikts pienākums veikt jebkādu cita veida maksājumu par personas datu apstrādes prasību pārkāpšanu, Nomnieks pilnā apmērā atlīdzina visas šādas Iznomātāja izmaksas, kā arī Iznomātāja zaudējumus, kas tam radās Nomnieka vainas dēļ. |
|  |  |
| 9. | NEPĀRVARAMAS VARAS APSTĀKLI |
| 9.1. | Līdzēji neizvirzīs viena otrai pretenzijas gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, jebkuras kara un teroristiskas darbības, kuras tiešā veidā ietekmē šā Līguma izpildi un kuru iestāšanos nebija iespējams paredzēt un novērst. |
| 9.2. | Nepārvaramas varas apstākļu iestāšanās ir jāapstiprina ar attiecīgu kompetentu iestādu izziņu, Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai nepieļautu Līdzējiem zaudējumu rašanos, izpildot šo Līgumu. |
| 9.3. | Ja iestājas nepārvaramas varas apstākļi, Līguma darbības laiks pagarinās par termiņu, kuru Līdzēji nosaka ar atsevišķu vienošanos. |
|  |  |
| 10. | **CITI NOTEIKUMI** |
| 10.1. | Šī līguma sadaļu nosaukumi ir paredzēti tikai līguma vieglākai pārskatāmībai un nav izmantojami līguma iztulkošanai. |
| 10.2. | Līgums stājas spēkā no tā parakstīšanas brīža un ir spēkā līdz Līdzēju pilnīgai saistību izpildei. |
| 10.3. | Līguma izbeigšanas gadījumā Nomnieks nekavējoties atdod Inventāru Iznomātājam, Iznomātāja norādītā noliktavā. Ja Nomnieks nav nodrošinājis Inventāra nogādāšanu Iznomātājam 3 (trīs) darba dienu laikā no Līguma izbeigšanas dienas, Iznomātājs ir tiesīgs organizēt Nomas materiālu demontāžu, tīrīšanu un nogādi Iznomātāja noliktavā. Visus ar Inventāra demontāžu, tīrīšanu un atdošanu atpakaļ saistītos izdevumus sedz Nomnieks pilnā apmērā. |
| 10.4. | Ja kāds no šī Līguma noteikumiem zaudē juridisku spēku, tad pārējie Līguma punkti paliek spēkā. |
| 10.5. | Gadījumā, ja mainās kāds no šajā Līgumā uzrādītajiem Līdzēju rekvizītiem, Līdzēji, kam ir bijušas izmaiņas, apņemas piecu dienu laikā paziņot par notikušajām izmaiņām. |
| 10.6. | Līgums ir saistošs kā Iznomātāja, tā Nomnieka tiesību un saistību pārņēmējiem. |
| 10.7. | Visi Iznomātāja Nomniekam izrakstītie rēķini tiek sagatavoti elektroniskā formā un ir saistoši Nomniekam bez Iznomātāja paraksta. |
| 10.8. | Jebkāda veida vēstules, paziņojumi, pretenzijas u.tml. starp Līdzējiem tiek izteiktas rakstveidā. Līdzēji vienojas, ka saziņa, izmantojot elektronisko pastu, būs to vēlamais saziņas veids. Ja vien Līdzējiem nav pamatota iemesla rīkoties citādi (piemēram, Līdzējiem to pieprasa piemērojamo tiesību aktu imperatīvie noteikumi), visa saziņa starp Līdzējiem notiks, izmantojot elektronisko pastu. |
| 10.9. | Ja persona, kas paraksta Līgumu Nomnieka vārdā, Līguma noslēgšanas brīdī nav pilnvarota pārstāvēt Nomnieku, tad viņa uzņemas pati kā fiziska persona visas saistības no parakstītā Līguma un atbild par tā izpildi ar visu savu mantu. |
| 10.10. | Visas tiesiskās attiecības starp Līdzējiem, kas nav atrunātas Līgumā, risināmas saskaņā ar Latvijas Republikas tiesību aktu noteikumiem. Visi strīdi starp Līdzējiem risināmi sarunu ceļā. Ja sarunu ceļā Līdzējiem strīdu atrisināt nav iespējams, strīds saskaņā ar Latvijas Republikas tiesību aktu noteikumiem tiek izšķirts Latvijas Republikas tiesu instancēs. |
| 10.11. | Līgums ir sastādīts un parakstīts latviešu valodā 2 (divos) vienādos eksemplāros, pa vienam eksemplāram katram no Līdzējiem. |

|  |  |  |
| --- | --- | --- |
| **Iznomātāja vārda:** |  | **Nomnieka vārda:** |
| Vārds, uzvārds (jur.personai – arī amata nosaukums): |  | Vārds, uzvārds (jur.personai – arī amata nosaukums): |
| Paraksts: |  | Paraksts: |

Līguma Pielikums Nr.1

|  |  |
| --- | --- |
| **Pielikums LĪGUMAM Nr.** | XXX |
| **no (*LĪGUMA datums*)** | XX.XX.XXXX. |
|  |  |
| **INVENTĀRA NODOŠANAS AKTS Nr.** | XXX |
| vieta | *apdzīvotas vietas nosaukums* |
| datums | XX.XX.XXXX. |
|  |  |
| **Iznomātājs:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |
|  |  |
| **Nomnieks:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |

1. Iznomātājs nodeva un Nomnieks pieņēma nomas lietošanā:

|  |  |  |  |  |  |  |
| --- | --- | --- | --- | --- | --- | --- |
| **Inventāra vienības nosaukums** | **Serijas/VIN Nr. (ja attiecināms)** | **Inventāra vienības vērtība, EUR bez PVN** | **Inventāra vienību daudzums, gb.** | **Inventāra nomas cena par dienu/stundu, EUR bez PVN** | **Inventāra nodošanas datums (diena, mēnesis, gads)** | **Inventāra nodošanas (izmantošanas) vieta (Iznomātāja noliktavas, vai Nomnieka objekta adrese)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Rēķinu nomas maksas samaksai sagatavošanas un izsūtīšanas biežums – katru XXXXXXXXX (kalendāro nedēļu/mēnesī).

2. Papildus pakalpojumi:

|  |  |  |  |
| --- | --- | --- | --- |
| **Papildus pakalpojuma nosaukums** | **Papildus pakalpojuma mērvienība** | **Pakalpojuma mērvienības cena, EUR bez PVN** | **Piezīmes** |
| piegāde uz Nomnieka norādīto adresi | 1 stunda |  |  |
| iekārtu operators (ar nepieciešamo apmācību un sertifikātiem) | 1 diena |  |  |
|  |  |  |  |
|  |  |  |  |
|  |  |  |  |

3. Īpašie nosacījumi (nepieciešamo atzīmēt):

🞎 - minimālais nomas termiņš – XXXXXXXXXXXXXXXXXXXXXXX (*viena nedēļa (piecas darba dienas)/ viena nedēļa (visas nedēļas dienas)/ viens mēnesis (visas mēneša dienas)/xxx stundas (nomas termiņā tiek iekļauts arī ceļš uz un no objekta)/ viena kalendāra diena*)

🞎 - Tiek piemērota drošības nauda – Nomnieks ir iemaksājis Iznomātājam EUR xx.xxx,00 (xxxxxxxxx tūkstoši xxxxxxx simti xxxxxx eiro un 0/100)

🞎 - Iznomātājs ir reģistrēts kā saimnieciskās darbības veicējs (kā uzņēmums, komersants vai organizācija).

🞎 - Iznomātājs par papildus samaksu nodrošina Iekārtu ar nepieciešamiem izejmateriāliem (degvielu, smērvielām, eļļu u.tml.), ikdienas apkopi un tīrīšanu, regulāru (saskaņā ar ražotāja instrukciju) Iekārtu apkopi

🞎 - Nomnieka pienākums patstāvīgi un uz sava rēķina rūpēties par to, lai Inventārs būtu nodrošināts ar nepieciešamiem izejmateriāliem (degvielu/enerģiju, smērvielām, eļļu u.tml.), ikdienas apkopi un tīrīšanu, regulāru (saskaņā ar ražotāja instrukciju) Iekārtu apkopi un segt visus izdevumus, kādi nepieciešami Inventāra normālai darbībai tā lietošanas laikā

🗷 -

🞎 -

|  |  |  |
| --- | --- | --- |
| **Iznomātāja vārda nodeva:** |  | **Nomnieka vārda pieņēma:** |
| Vārds, uzvārds (jur.personai – arī amata nosaukums): |  | Vārds, uzvārds (jur.personai – arī amata nosaukums): |
| Paraksts: |  | Paraksts: |

Līguma pielikums Nr.2

|  |  |
| --- | --- |
| **Pielikums LĪGUMAM Nr.** | XXX |
| **no (*LĪGUMA datums*)** | XX.XX.XXXX. |
|  |  |
| **INVENTĀRA ATPAKAĻ NODOŠANAS AKTS Nr.** | XXX |
| vieta | *apdzīvotas vietas nosaukums* |
| datums | XX.XX.XXXX. |
|  |  |
| **Iznomātājs:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |
|  |  |
| **Nomnieks:** (nosaukums / vārds uzvārds): | XXXXXXXXXXXXXXXX |
| reģistrācijas numurs / personas kods | XXXXXXXXXXXXXXXX |
| PVN maksātāja reģistrācijas numurs | XXXXXXXXXXXXXXXX |
| juridiskā / deklarētā adrese | XXXXXXXXXXXXXXXX |
| e-pasta adrese | XXXXXXXXXXXXXXXX |
| kontakta tālruņa nr. | XXXXXXXXXXXXXXXX |
| pilnvarotais pārstāvis / persona ar paraksta tiesībām (ja attiecināms) | XXXXXXXXXXXXXXXX |

1. Nomnieks nodeva un Iznomātājs pieņēma atpakaļ:

|  |  |  |  |  |  |
| --- | --- | --- | --- | --- | --- |
| Inventāra vienības nosaukums | Serijas/VIN Nr. (ja attiecināms) | Inventāra vienību daudzums, gb. | Inventāra nodošanas datums (diena, mēnesis, gads) | Inventāra nodošanas (izmantošanas) vieta (Iznomātāja noliktavas, vai Nomnieka objekta adrese) | Piezīmes par bojājumiem un/vai trūkumiem |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

🞎 - Tiek atgriezta drošības nauda – Iznomātājs ir atmaksājis Nomniekam EUR xx.xxx,00 (xxxxxxxxx tūkstoši xxxxxxx simti xxxxxx eiro un 0/100)

|  |  |  |
| --- | --- | --- |
| **Iznomātāja vārda pieņēma:** |  | **Nomnieka vārda nodeva:** |
| Vārds, uzvārds (jur.personai – arī amata nosaukums): |  | Vārds, uzvārds (jur.personai – arī amata nosaukums): |
| Paraksts: |  | Paraksts: |